runetrust/blame-folketinget-dk huggingface dataset:
Morten Messerschmidt (DF), 2009-01-20:
Og det er klart, at det er en helt relevant indvending, men det er vores opfattelse, at man fra Justitsministeriets side har søgt at imødegå det problem ved netop at specificere i en ændring af straffeloven, at det kun er den forsætlige handling, som skal kriminaliseres.
Morten Messerschmidt (DF), 2005-04-01:
Lidt i forlængelse af mit spørgsmål til Venstres ordfører kunne jeg godt tænke mig at vide, om Det Konservative Folkeparti ser nogen egentlig nødvendighed i at gennemføre denne forordning, når vi allerede har straffelovens kapitel 18, og om det er sådan, at hvis ikke EU havde pålagt Danmark at gennemføre den, var det noget, Det Konservative Folkeparti havde en brændende intention om at få gennemført i dansk lov.
Karen J. Klint (S), 2009-11-27:
Så vi ser frem til, at der sker noget på it-området, så vi kan få løftet opgaven på en hensigtsmæssig måde, så det ikke alt for længe bliver sådan, at man kan løfte den i f.eks. Region Midtjylland, men ikke i Region Nordjylland, fordi deres it-udvikling på sundhedsvæsenets område ikke er synkroniseret til at gøre tingene på samme tid eller kan korrespondere med de registre, som man skal korrespondere med, når vi når så langt.
Søren Søndergaard (EL), 1999-05-20:
Og så vil jeg lige sige til fru Yvonne Herløv Andersen: Det dér forslag om at rygerne bare kan gå udenfor: Tror CD's ordfører ikke, vi får en masse klager fra naboerne hertil, når de i dagevis har set hr. Arne Melchior rende hvileløst rundt nede på Christiansborg Slotsplads?
Kaare Dybvad Bek (S), 2026-02-03:
Derfor kan vi ikke støtte det her forslag, uanset at jeg da gerne som beskæftigelsesminister – det skal der ikke være nogen som helst tvivl om – kan opfordre arbejdsgiverne til i videst mulig omfang at tilbyde deres stressramte medarbejdere, at de kan få en gradvis tilbagevenden, hvis det er det, de har behov for, for det er, tror jeg, en rigtig god måde at undgå tilbagefald på og sørge for, at flere kan blive i et job, som de sandsynligvis vil kunne få en god vej tilbage ind i.
Ellen Trane Nørby (V), 2005-06-15:
Kan vi så ikke få at vide, om det der gamle socialdemokratiske forslag, som vi hørte så sent som for ca. 4 måneder siden under valgkampen, om, at erhvervsbeskatningen skal sættes op til 30 pct., stadig væk en del af Socialdemokratiets politik, eller om det, nu hvor erhvervslivet skal være med til forskning og sådan noget, så også er blevet ændret?
Anni Svanholt (SF), 2000-05-05:
Med højesteretsdommen er det helt klart slået fast, at det er i fuld overensstemmelse med grundloven, at Folketinget på samfundets vegne foretager rådighedsindskrænkninger af ejendomsretten, når der er tale om en generel bestemmelse, som rammer alle, og at vi i dette samfund kan foretage sådanne ændringer af ejendomsretten, når de tilgodeser et miljømæssigt formål.
Claus Hjort Frederiksen (V), 2016-12-07:
Med hensyn til spørgsmålet om overholdelse af menneskerettighederne kan jeg oplyse, at når Forsvaret anskaffer våben og materiel, har Forsvarets Materiel- og Indkøbsstyrelse som standard indarbejdet et bilag i deres anskaffelseskontrakt, der indeholder krav til CSR, herunder bl.a. krav til overholdelse af menneskerettighederne.
Kim Behnke (UP), 2001-05-31:
Ja, det svarer budgetoversigten sådan set også på, for der fremgår det, at personskatterne til staten i 2000 har givet 5 mia. kr. mere, end man har regnet med, og i 2001 giver personskatterne til staten 6 mia. kr. mere, end man har regnet med.
Gitte Seeberg (KF), 1997-11-27:
Det Konservative Folkeparti er også i enhver henseende tilhænger af offentlighed i forvaltningen, men på baggrund af de sager, vi har set i foråret, hvor personalemapper for kriminalfolk, fængselsbetjente og andre har været undergivet aktindsigt, må vi også sige, at der selvfølgelig skal være grænser for, hvem og hvad der skal offentliggøres. Det Konservative Folkeparti hilser derfor ministerens forslag meget velkommen.
Gitte Lillelund Bech (V), 2001-01-17:
Ja, det var jo meget elegant, det, statsministeren forsøgte at gøre her, nemlig undlade at svare på de spørgsmål, som faktisk drejer sig om, om det ikke er korrekt, at den dårligere kvalitet og den dårligere effektivitet skyldes, at udbudsbetingelserne har været for dårlige.
Mattias Tesfaye (S), 2021-06-24:
Rigtig mange af dem har været i udsendelsesposition i flere år, og det er et problem, som jeg godt mener vi kan løse lidt bedre, og derfor har det fra starten været og vil også fortsat være en meget høj prioritering for den her regering at få flere afviste asylansøgere og kriminelle udviste til at rejse hjem, så vi kan få antallet, der er i udsendelsesposition, ned.
Henriette Kjær (KF), 2002-01-30:
Jeg er bekendt med, at den konservative ordfører udtrykte støtte til etablering af Videnscenteret ved ligestillingslovens første behandling den 15. marts 2000, men hun sagde også efterfølgende, og nu sidder spørgeren jo med citatet, at man kunne spørge sig selv, om det var nødvendigt.
Camilla Fabricius (S), 2021-04-16:
Faktisk skal jeg også hilse mine ordførerkolleger fra et par sygeplejersker og en jordemoder hjemme i Østjylland, som, da jeg sagde, at jeg skulle herind til jer i dag og snakke om fødsel og fødselsforberedelse og en god start på livet, sagde: Tusind tak, fordi I rejser de her spørgsmål.
Tove Videbæk (KRF), 2000-05-03:
Dette har bl.a. udartet sig i, at vedkommende nævnsområde har defineret lokale programmer som betydende programmer, der er produceret inden for nævnets geografiske område, af mennesker, som bor inden for nævnets geografiske område, og med medvirkende, som bor inden for nævnets geografiske område.
Holger K. Nielsen (SF), 1997-10-21:
Det, jeg så bare sagde, det var, at minusserne for flertallet i SF er større end plusserne - det er substansen i det her - og det gælder ikke mindst det forhold, at der er mere union på det retlige område, og det forhold, at udvidelsesprocessen er helt utilfredsstillende dækket ind af denne her traktat.
Rasmus Helveg Petersen (RV), 2014-06-04:
Energistyrelsen har en tæt dialog med repræsentanterne for aktørerne på elmarkedet, og hvis det i den forbindelse kommer til Energistyrelsens kendskab, at praksis på området ændrer sig efter indførelsen af engrosmodellen og leveringspligten, er jeg klar til at tage spørgsmålet op til drøftelse i Klima-, Energi- og Bygningsudvalget for at finde en løsning på problemet på det foreliggende grundlag.
Kim Behnke (FP), 1999-02-04:
Værdikommissionen er derfor et overgreb mod individets sidste skanse, friheden til selv at definere de værdinormer og værdipræmisser, man ønsker i sit eget liv, og til selv at skabe en samfundsdebat og selv at skabe en politisk diskussion som individer, og det er meget vigtigt.
Søren Krarup (DF), 2002-04-30:
Her kastes dansk indfødsret i grams til i alt 6.163 fremmede børn og voksne; her får disse mange fremmede dansk statsborgerskab på den mest samvittighedsløse måde uden en virkelig undersøgelse af deres forhold; uden at sikre sig, at de taler det danske sprog klart og tydeligt; uden ringeste sikkerhed for, at de kan integreres i Danmark, hvilket er noget ganske andet end at komme på arbejdsmarkedet.
Bent Bøgsted (DF), 2020-03-19:
Men jeg vil opfordre til, at man tager hensyn til hinanden og ikke ligefrem går og gnider sig op ad hinanden, men undgår den nære kontakt med arbejdskolleger der, hvor man nu kan gøre det, og sørger for at holde lidt afstand og for god rengøring og håndhygiejne, både i kantiner, på toiletter, og hvad det nu er, man kommer i kontakt med.
Nils Sjøberg (RV), 2019-12-18:
Jeg vil i den forbindelse gerne spørge: Hvordan kan hr. Rasmus Jarlov så mene, at det er rimeligt – godt nok over et par år – at bruge over 1 mia. kr. på at lave en grænse, hvor det kun er 4 ud af 15 grænseovergange, der rent faktisk er bevogtet?
Torben Hansen (S), 2010-05-31:
Jeg vil gerne læse op for den konservative ordfører: » … i et vist omfang af merudgifter til kontanthjælpsmodtagere fordelt med en merudgift på skønsmæssigt 1.330 mio. kr. til kontanthjælp og en merudgift på 245 mio. kr. til aktivering af kontanthjælpsmodtagere.«
Knud Enggaard (V), 2000-11-16:
Det kunne have været sådan, at vi ville have været positive over for denne del af forslaget, for et sådant incitament til en mere miljørigtig adfærd kan vi naturligvis tilslutte os, også selv om det ville have indebåret en forskydning imellem de enkelte benzinstationer, men det er kædet sammen i en helhed, og det er synd.
Ane Halsboe-Jørgensen (S), 2023-03-01:
Jeg synes i hvert fald, det er godt, at man nu med det her EU-orlovsdirektiv faktisk også i dansk ret, uanset hvem man er, og uanset hvad for en overenskomst man har, kan støtte hinanden 5 dage om året, hvor man kan være noget for hinanden i den nærmeste familie, og det er ikke kun ens forældre og ikke kun ens børn, men faktisk også søskende og ens partner.
Søren Søndergaard (EL), 1999-04-23:
Og når der er sådan nogle ubesvarede spørgsmål, så er det klart, at man bliver betænkelig, betænkelig i forhold til den nuværende regering, men så sandelig endnu mere betænkelig i forhold til en anden regering, som man kunne forestille sig ville afløse den nuværende regering. Der er så opstået, som hr. Svane også er inde på, en diskussion om midlertidighed.
Anders Fogh Rasmussen (V), 2004-02-17:
Jeg har jo ikke i dag talt imod, at vi fører en offentlig debat, at vi har en bred folkelig debat om vores folkestyre, og hvordan vi kan udvikle det, men det er en misforståelse at tro, at den debat alene kan finde sted i kommissioner og konventer; den kan også finde sted på mange andre måder.
Pia Adelsteen (DF), 2012-11-22:
Men jeg skal da bare høre, for det har jo også været en del af den debat, der foregår i aviserne, om det er sådan, at jeg, hvis jeg punkterer på en motorvej, så skal ringe til politiet og oplyse det eller bare skynde mig at få det overstået og komme væk i en fart.
Kristian Thulesen Dahl (DF), 2021-03-16:
Og når vi ser på det her, som hr. Jakob Ellemann-Jensen også var inde på, og ser på de mennesker, der arbejder med de her sårbare, de her udsatte, og det er, uanset om det er børn og unge eller det er vores seniorer og vores ældre, er det jo altså citat på citat på citat efterhånden om de problemer, der er.
Jan Trøjborg (S), 2002-02-05:
Derfor ønsker jeg faktisk at få en drøftelse med ministeren, hvis der ellers kan blive mulighed for det, under udvalgsbehandling af, hvordan regeringen ser på hele den, synes jeg selv, positive diskussion, der foregår internationalt i erhvervslivet om corporate governance eller med den danske udløber heraf, Nørbyudvalget, der jo anbefaler visse retningslinjer for virksomheders drift og ledelse, f.eks. at man højst sidder 9 år i samme bestyrelse, at der højst er tre bestyrelsesposter til topdirektører osv. osv.
Anne Baastrup (SF), 2006-11-08:
Jeg har en klar fornemmelse af, at det flertal, der stemmer det her lovforslag igennem, når det drejer sig om det veterinære område, ikke har det ret sjovt, når de trykker på den grønne knap, fordi alle snakker om kontrol, sikkerhed, at tælle op, hvor meget medicin det handler om osv.
Ane Halsboe-Jørgensen (S), 2023-03-30:
Det er selvfølgelig ikke en situation, jeg ønsker at nogen skal udsættes for, og det er forståeligt, at det har en betydning for, hvor mange lønmodtagere der foretager anmeldelser til fonden og dermed opnår dækning af deres berettigede lønkrav.
Frank Aaen (EL), 2000-01-19:
Jeg vil selvfølgelig gerne vide, om CD er med på at forbyde tilsætningsstoffer i tobak, men det, der bragte mig herop, var nu mere, at nu har jeg hørt alle de tre partier, der ved siden af regeringen var de centrale partier i sundhedsforhandlingerne under finanslovforhandlingerne - De Konservative, SF og CD - skælde ud her fra talerstolen, fordi de synes, det er for ringe, at der er sat for få penge af, og at der er brug for flere osv. Sig mig engang: Hvad er det for nogle forhandlinger, der er foregået?
Mike Legarth (KF), 2009-12-16:
Jeg er optaget af, at vi, samtidig med at vi forholder os til den krisesituation, som vi er i, fortsat sikrer, at vi ikke bakker, hvad angår krisesituationen, og også forsøger at skabe så mange job og så meget vækst som muligt, så vi undgår ledighed og undgår, at virksomheder må lukke.
Simon Emil Ammitzbøll (LA), 2013-05-02:
Jeg har i hvert fald hørt – og jeg kan ikke huske, om det var hr. Martin Henriksen selv eller en af hans partifæller her i Folketinget, der har sagt det – at så længe Danmark er med i de aftaler, vi er med i, synes Dansk Folkeparti, man skal overholde dem, og der har Liberal Alliance et lignende synspunkt.
Svend Erik Hovmand (V), 2002-10-24:
Når dette er sagt - og det er kun som forklaring, ikke som et forsøg på forsvar for nogen - skal der heller ikke herske tvivl om, at Danmark i lighed med alle andre lande har en stor udfordring i at sikre den rette skattebetaling fra selskaber, der opererer i flere lande.
Brian Mikkelsen (KF), 2009-04-15:
I denne forbindelse skal jeg dog samtidig henlede forslagsstillernes opmærksomhed på, at Fødevarestyrelsen i sin seneste udtalelse fra marts 2009 om transport af udsættersøer anfører, at det er forbundet med usikkerhed, om enkeltboksopstaldning af udsættersøer på samlestederne giver søerne mulighed for at hvile.
Lars Løkke Rasmussen (V), 2003-05-26:
Når vi nu snakker forskning og udvikling - som, ja, jeg ved ikke, om det er på kanten af dagens tema, men det er det jo ikke, for som den regionalpolitiske debat har udviklet sig, er alle bolde jo i spil - så er sandheden om den sag jo, at den tidligere regering budgetterede med en profil, der gjorde, at den nuværende regering var nødt til at yde en kæmpe indsats, også med en vis opbakning fra Folketinget i relation til UMTS-forhandlingerne, for at få fyldt det hul op, som den gamle regering efterlod.
Rikke Hvilshøj (V), 2006-01-20:
I øjeblikket kører der, jeg tror det er 11 sager, der er blevet rejst for domstolene, fordi man har mistanke om, at der er en, ja, man kan vel nærmest kalde det en mafia i Rusland, som har givet de her børn nogle piller, de kan tage, så de bliver apatiske.
Kim Behnke (FP), 1999-05-18:
Derudover har vi haft det meget stærke ønske, at den måde, tingene bliver undersøgt på, har karakter af en egentlig undersøgelse, for selv om man fra pressens side nok vil være tilbøjelig til hurtigt at drage konklusioner med hensyn til, hvorvidt en minister bør gå af, eller hvad der nu i øvrigt kan forekomme af ønsker i pressen, så skal vi være så fair i de her undersøgelser, at når undersøgelsen er afsluttet, foregår den egentlige retshandling et andet sted, sådan at folk har mulighed for at forsvare sig og ikke kommer i den situation, at de bliver stillet i en gabestok.
Jakob Ellemann-Jensen (V), 2020-11-25:
Vi skulle have tænkt os om, for vi endte med en magtfuldkommen, egenrådig regering, som har holdt Folketinget ud i bedste fald i strakt arm; en regering, som gennem sine handlinger har svækket tilliden til det politiske Danmark, og det kommer, uanset hvordan vi vender og drejer det, til at trække lange spor.
Søren Søndergaard (EL), 2003-05-22:
virksomhederne et par chancer for at rette sig ind, før man skrider til det, der svarer til at tage kørekortet fra en bilist, nemlig retten til at drive virksomhed. Der er jo det alvorlige i det, at der er virksomheder, der spekulerer i det her, og som igen og igen fortsætter med at lave miljøovertrædelser.
Pernille Rosenkrantz-Theil (EL), 2004-09-07:
Kan hr. Kristian Thulesen Dahl bekræfte, at satspuljen har betydet, at en folkepensionist er gået knap 2.900 kr. ned i indtægt om året, altså samtlige folkepensionister, også dem, som hr. Kristian Thulesen Dahl har været med til at give en ældrecheck?
Sophie Hæstorp Andersen (S), 2003-02-19:
Hvis man fravælger informationen til gengæld for reklamen, risikerer vi, at patienterne strømmer til de sundhedsudbydere, der har det største markedsføringsbudget, og som dermed måske ofte nogle gange viser sig at være dyrere, frem for til de sundhedsudbydere, som har specialiseret sig i lige deres problem.
Jens Peter Vernersen (S), 2001-10-25:
Jeg mener faktisk, at det her beslutningsforslag, nr. B 7, skal ses i en sammenhæng med hele boligsituationen, og det er rent faktisk også det, man gør i bemærkningerne til beslutningsforslaget, hvor man jo netop også går langt tilbage og peger på, hvordan udviklingen har været, og det var sådan set bare det, jeg fortsatte.
Maria Reumert Gjerding (EL), 2016-02-11:
Jeg synes, det er utrolig vigtigt, at vi her i Folketinget anerkender det kæmpestore potentiale og de kæmpestore muligheder, der ligger i også på landbrugsområdet og også på transportområdet at kunne blive dem, der viser resten af verden, at det faktisk kan lade sig gøre.
Kristian Thulesen Dahl (DF), 2000-11-28:
Vi mener fortsat, at det skal være, som det er nu, og at der skal bevares den form for enstemmighed, der ligger nu, men dermed ikke være sagt, at vi ikke ud fra enstemmighedsprincippet vil acceptere, at Kommissionen har forhandlingsret på en lang række områder inden for det handelspolitiske.
Sophie Hæstorp Andersen (S), 2025-03-19:
I virkeligheden kan jeg jo høre, at vi er megt, meget enige, og det var også derfor, jeg medvirkede i dokumentaren, som DR har lavet, og som dokumenterer, at der er problemer på området, og det er også derfor, jeg har taget på mig at skrive til kommunerne for at sige: Prøv nu at finde en fælles praksis for det her.
Anne Hegelund (EL), 2024-05-16:
Det er det, vi fra Enhedslistens side er imod, altså at man ikke sørger for at finansiere den her aftale godt nok til, at de her ambitioner, man har, om, at der skal være en bedre regional uddannelsesdækning, faktisk kan blive til virkelighed derude, uden at det går ud over kvaliteten.
Zenia Stampe (RV), 2017-05-09:
Derfor kunne det måske være en fin idé at følge op på de eventuelle forbud, der er givet på tværs af kommuner, for at se, hvordan praksis er, og om man også anvender reglerne i forhold til målgruppen eller man måske også bruger dem i forhold til grupper, som de ikke var tiltænkt.
Rasmus Stoklund (S), 2025-01-29:
Jeg anerkender, at det her er en alvorlig sag, og derfor er jeg også glad for, at man ovre i Ministeriet for Fødevarer, Landbrug og Fiskeri arbejder på at få de midler, som er aftalt, og som er afsat her fra Folketingets side, til at kompensere og afbøde for nogle af de negative virkninger, som CO 2 -afgiften har på fiskeriet, ud at virke.
Peder Hvelplund (EL), 2024-11-21:
Det er den type borgere, der vil blive ramt af det her forslag, hvorimod det, som forslagsstillerne i hvert fald i deres begrundelse sigter mod at ramme, nemlig bandekriminelle, jo ikke vil blive ramt af det her, fordi man netop ikke må have begået kriminalitet de seneste 7 år.
Magnus Heunicke (S), 2025-04-22:
Det er jo rigtigt, som der bliver sagt, at i situationen kan man ikke bare vælge, men man kan på lang sigt vælge, hvad ens anlæg skal kunne rumme af vandmængder, og der har man altså valgt, fordi det er billigt, at vælge at lave overløb en gang imellem.
Villy Søvndal (SF), 2005-10-12:
Man fortsætter så i øvrigt i Rådet for Socialt Udsattes rapport, og jeg citerer igen, nu fra side 24-25: »Den eneste sikre virkning af nedskæringerne er, at det gør folk fattigere, som en af forskerne bag undersøgelsen udtaler til Politiken den 29. juni 2005.«
Jørn Jespersen (SF), 2003-10-21:
Ligeledes er virkemidlerne ganske uafklarede, og det er jo noget af det, amterne virkelig har gjort opmærksom på, at hvis man skulle kunne leve op til målsætningerne i EF-direktiverne, er man også nødt til at have de nødvendige virkemidler.
Thomas Jensen (S), 2017-11-23:
Jeg synes alligevel, at det ville være fornuftigt, hvis vi partier, der har givet hinanden håndslag på en stor aftale om planloven, også kunne sætte os ned i den kreds og se på, hvordan vi får den rette balance, så der stadig væk er hensynet til en relativt hurtig planlægning, men samtidig at det bliver sådan, at vi ikke bare bortkaster al mulighed for at inddrage forskellige interessenter i udformningen af det her.
Ole Birk Olesen (LA), 2017-02-02:
Beslutningen om byggeriet på Amager Fælled går som nævnt tilbage til starten af 1990'erne, og allerede fra starten har de grønne organisationer, Dansk Naturfredningsforening og Friluftsrådet, været involveret i beslutningen om den konkrete placering af projektområdet, således at der blev taget mest mulig hensyn til naturen i Ørestaden.
Anne Baastrup (SF), 2002-05-28:
Vi mener, at EU-landene på nuværende tidspunkt har fået så relativt god fornemmelse af hinandens strafsystemer, at vi mener, at man, når det drejer sig om meget alvorlig kriminalitet - og det er det jo, når det drejer sig om 4 års fængsel - godt kan ophæve det parlamentariske forbehold, som vi havde i den oprindelige aftale omkring udlevering. Derfor støtter vi denne del, dvs. vi stemmer imod Enhedslistens ændringsforslag om det, men i øvrigt ender vi med at stemme imod hele lovforslaget.
Holger K. Nielsen (SF), 1998-03-27:
Men så synes jeg alligevel, det var lidt uklart, hvilke konsekvenser Socialdemokratiet vil drage af dette meget polariserede valg mellem to menneskesyn, hvor det solidariske menneskesyn altså vandt. Når hr. Buksti taler om et bredt samarbejde, at vi skal bruge de gode erfaringer fra de sidste fem år, tænker han så på, da man gik sammen med De Konservative og afskaffede formueskatten, da man gav flere penge til parcelhusejerne, og
Jeppe Kofod (S), 2020-06-11:
Jeg tror også, det er rigtig vigtigt, at vi forstår at spille en rolle, både i det konstruktive samarbejde mellem parlamentarikerdelen og Ministerrådsdelen, men også i forhold til, hvordan vi gør det her, så vi effektivt fremmer de værdier, som Europarådet bygger på.
Karsten Nonbo (V), 2007-03-29:
Det lovforslag, vi skal til at behandle nu, er et lovforslag, der i væsentligt omfang kommer til at begrænse spirituskørsel, og loven gør også, at vi får noget mere fod på kørsel efter færdselslovens § 54, altså der, hvor man overtræder med hash og narko i blodet.
Henriette Kjær (KF), 2006-05-18:
De bedre forhold kan man etablere på forskellig vis ved at lave bedre rammer inden for asylcentrene, ved måske at give midlertidigt ophold, som betyder, at man kan leve et andet sted uden for asylcenteret, noget, der måske er bedre, måske ringere, fordi de sociale myndigheder ikke i samme grad kommer der for at se, om børnene har det godt.
Jonas Dahl (SF), 2008-11-18:
Men når regionen selv er ude at sige, at der skal lukkes de her 58 ruter, og Grenå Gymnasium selv siger, at det her kun er en midlertidig løsning, som sikrer eleverne indtil sommerferien, er det så ikke en smule sjofelt at sige, at det nok måske bliver en permanent løsning engang i fremtiden?
Ester Larsen (V), 1998-05-05:
Det skyldes, at den omgang med menneskeligt liv, der fører til, at sunde fostre fratages retten til livet, byder mange mennesker imod. Der er dog et stort flertal af partier, herunder Venstre, som accepterer, at loven er en nødvendig del af et moderne samfunds regelsæt, hvor respekten for kvinders selvbestemmelse også vejer tungt, men vi opfatter provokeret abort som en nødløsning, og vi ser helst, at denne ret til fri abort bliver brugt mindst muligt, så antallet af provokerede aborter kan bringes ned. Da loven blev vedtaget i 1973, udtalte Retsudvalgets medlemmer, at abort er en uønsket løsning, og denne holdning er stadig meget udbredt.
Mai Henriksen (KF), 2011-12-19:
Når det så er, at ordføreren fra Enhedslisten og hr. Finn Sørensen begynder at diskutere socialpolitik her, så vil jeg gerne gå med på den diskussion, fordi den fattigdomsundersøgelse fra Odense Kommune, som jeg refererede til under førstebehandlingen, sagde jo netop, at det ikke handlede om ydelsernes størrelse.
Kaare Dybvad (S), 2019-10-23:
Afskæres børn fra at deltage i sociale arrangementer og fritidsaktiviteter, fordi forældrene ikke har råd til at betale selv små beløb for deltagelse eller udstyr, indgår de ikke i fællesskaber med børn fra andre samfundsgrupper, som kunne være gode rollemodeller i forhold til skolegang og uddannelse.